Tom Ludlow er lögreglumaður sem finnst lífið erfitt eftir dauða konunnar sinnar . Þegar sönnunargögn eru fundin sem tengja hann við dauða annarrar löggu þá er hann neyddur til að standa uppi gegn lögreglusamfélaginu sem hann hefur verið hluti af allt sitt líf . Það leiðir til þess að hann verður tortrygginn varðandi tryggð allra í kringum sig . Svona eiga myndir að vera ! Ég drösslaði loksins félögunum út í bíó en það hefur reynst erfiðara að hóa liðið saman í seinni tíð . Það sem við allir 6 vorum sammála um eftir myndina er að hún er stórkostleg , vel leikin , vel uppsett , frábær tónlist í takt við allt sem á gengur . Ted Ludlow ( Keanu Reeves ) fer algjörlega á kostum sem lögreglumaður innan sérdeildar sem svífst einskis til að ekki endilega koma glæpamönnum bak við lás og slá , heldur taka þá " úr umferð " í eitt skipti fyrir öll . Forest Whitaker fer ekki síður á kostum sem yfirmaður deildarinnar sem túlkar lögin sem eitthvað sem hann getur leikið sér með vegna valds síns . Ég ætla ekki að fara útí hvað gerist í myndinni EN get lofað því að engin sem leitar eftir mynd sem heldur athyglinni frá byrjun til enda mun verða fyrir hinum minnstu vonbrigðum , ég get þó sagt að ekki er allt sem sýnist og á spakmælið " what goes around , comes around " vel við um uppgjörið .